|  |  |
| --- | --- |
| **Частична предварителна оценка на въздействието** | |
| **Институция:**  **Министерство на земеделието и храните** | **Нормативен акт:**  Проект на Постановление на Министерския съвет за определяне на правила за прилагане на подхода „Водено от общностите местно развитие“ за периода 2021 – 2027 г. |
|  |  |
| **Лица за контакт:** | **Телефон и елeктронна поща:** |
| Стефан Спасов – началник на отдел „Водено от общностите местно развитие“, дирекция „Развитие на селските райони“, Министерство на земеделието и храните; | телефон за връзка: 02 985 11 627  ел. адрес: [stefan@phare-agr.orbitel.bg](mailto:stefan@phare-agr.orbitel.bg) |
| Милена Чирпанлиева – главен експерт в отдел „Водено от общностите местно развитие“, дирекция „Развитие на селските райони“, Министерство на земеделието и храните; | телефон за връзка: 02 985 11 282  ел. адрес: [mchirpanlieva@mzh.government.bg](mailto:mchirpanlieva@mzh.government.bg) |
| Стоян Котов – директор на дирекция „Морско дело и рибарство“ в Министерство на земеделието и храните | телефон за връзка: 02 985 11 177  ел. адрес: [SKotov@mzh.government.bg](mailto:SKotov@mzh.government.bg) |
| 1. *Проблем/проблеми за решаване:*   Необходимост от регламентиране на обществените отношения, свързани с прилагане на подхода Водено от общностите местно развитие за програмен период 2021-2027 година.   * 1. *. Кратко опишете проблема/проблемите и причините за неговото/тяхното възникване. По възможност посочете числови стойности.*   Съгласночл. 28, ал. 1, т. 2 от Закона за управление на средствата от Европейските фондове при споделено управление Министерският съвет определя с нормативен акт правила за прилагане на подхода Водено от общностите местно развитие за съответния програмен период. С настоящия проект се създава нормативна рамка за прилагането на подхода за периода 2021 – 2027 г. в изпълнение на създадената законова делегация.  1.2. *Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Няма друга действаща нормативна уредба за програмен период 2021-2027 г. чрез която да се уреди проблема.  1.3. *Посочете защо действащата нормативна рамка не позволява решаване на проблема/проблемите.*  В изпълнение на законовата делегация на чл. 28, ал. 1, т. 2 от Закона за управление на средствата от Европейските фондове при споделено управление е необходимо създаването на детайлни правила, които да регламентират условията и реда за функциониране на подхода Водено от общнвостите местно развитие.  1.4. *Посочете задължителните действия, произтичащи от нормативни актове от по-висока степен или актове от правото на ЕС.*  Не се налагат действия, произтичащи от нормативни актове от по-висока степен или актове от правото на ЕС.  1.5. *Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката, тъй като се касае за нов нормативен акт. | |
| **2. Цели:**  **Цел 1:** Създаване на по-добри икономически, социални и екологични условия за живот в малките населени места и подкрепа на многосекторното развитие на местните икономики.  **Цел 2:** Осигуряване на устойчива синя икономика в крайбрежните и вътрешните райони и насърчаване на развитието на риболовни и аквакултурни общности.  **Специфични цели за местно развитие:**  1. подобряване на условията на живот на териториите на местните общности;  2. създаване на динамична жизнена среда и подобряване качеството на живот чрез развитие на хоризонтални и междусекторни партньорства и взаимодействие за инициативи от общ интерес, както и на практики и модели за добро управление и участие на заинтересованите страни в развитието на територията, като основа за териториално развитие;  3. подкрепа за териториалната идентичност, маркетинг и марки на база на специфичния териториален потенциал и продукти от местен характер;  4. повишаване на конкурентоспособността на местните икономики и възможности за създаване на местен бизнес, включително чрез диверсификация и подкрепа за алтернативни дейности;  5. подкрепа за въвеждането на иновации;  6. засилване на капацитета за научни изследвания и иновации и на въвеждането на модерни технологии чрез подкрепа за иновации в предприятията и насърчаване на прехода към кръгова икономика чрез подкрепа за инвестиции в предприятията с цел подобряване на ресурсната ефективност;  7. насърчаване на устойчивата и качествена заетост и социално включване на уязвими и маргинализирани групи;  8. съхраняване и опазване на околната среда и насърчаване на ресурсната ефективност, вкл. дейности за превенция и управление на риска и за използване потенциала на културното наследство;  9. приобщаващо образование и образователна интеграция;  10. осигуряване на условия за устойчива синя икономика в крайбрежните и вътрешните райони и насърчаване на устойчивото развитие на общностите, занимаващи се с рибарство и аквакултури. | |
| **3. Заинтересовани страни:**  Министерство на земеделието и храните  Управляващите органи на програмите, предоставящи финансиране на подхода Водено от общностите местно развитие: Стратегическият план за развитие на земеделието и селските райони за периода 2023-2027 г. (СПРЗСР), Програма за морско дело, рибарство и аквакултури 2021-2027 (ПМДРА), Програма „Развитие на човешките ресурси“ за периода 2021 – 2027 г., Програма „Околна среда“ за периода 2021 – 2027 г., Програма „Конкурентоспособност и иновации в предприятията“ за периода 2021 – 2027 г. и Програма „Образование“ за периода 2021 – 2027 г.  Държавен фонд „Земеделие“ – Разплащателна агенция;  дирекция „Централно координационно звено“ в Министерството на финансите, Изпълнителна агенция „Одит на средствата от Европейския съюз",  Изпълнителна агенция „Сертификационен одит на средствата от Европейските земеделски фондове",  Националното сдружение на общините в Република България,  регионалните съвети за развитие в районите от ниво 2  Местни инициативни групи в селските райони;  Местни инициативни рибарски групи.  **Косвено заинтересовани страни:**  Потенциални бенефициенти и други заинтересовани от прилагането на подхода ВОМР лица на местно ниво.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **4.1. По проблем 1:** | |
| **Вариант 1 „Без действие“:**  **Описание:** Липса на правна регламентация за прилагане на подхода Водено от общностите местно развитие.  **Положителни (икономически/социални/екологични) въздействия:**  Няма идентифицирани положителни въздействия  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Невъзможност за обявяване на прием на стратегии за Водено от общностите местно развитие. Липса на създаден административен капацитет на местните инициативни групи в страната.  Невъзможност за ~~усвояване~~ ползване и управление на средствата от Европейските фондове, предвидени за изпълнението на подхода от страна на потенциалните бенефициенти. Невъзможност за ~~усвояване~~ ползване и управление на средствата от Европейския социален фонд и Европейския фонд за регионално развитие, предвидени за потенциални бенефициенти.  *(върху всяка заинтересована страна/група заинтересовани страни)*  **Специфични въздействия:**  Не приложимо  **Въздействия върху малките и средните предприятия:**  Не е приложимо  **Административна тежест:**  Няма идентифицирана  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2** Приемане на проект на Постановление на Министерския съвет за определяне на правила за прилагане на подхода „Водено от общностите местно развитие“ за периода 2021 – 2027 г.  **Описание:**  Създаване на механизъм за прием и одобрение на стратегии за Водено от общностите местно развитие, създаване на механизъм за координация на подхода, определяне на условия и ред за прием, оценка и одобрение на проекти.  С постановлението се определят правилата за прилагане на подхода „Водено от общностите местно развитие“ за периода 2021 – 2027 г., наричан по-нататък „подхода ВОМР“, включващи:  1. условията и реда за финансиране на подхода ВОМР, включително за допълващото финансиране за изпълнение на стратегиите за ВОМР;  2. създаване и функциониране на механизъм за координация по прилагането на подхода ВОМР;  3. реда на подбор, оценка, изпълнение и мониторинг на стратегиите за ВОМР;  4. реда за подбор на проектни предложения и предоставяне на безвъзмездна финансова помощ от ЕЗФРСР и Европейския фонд за морско дело, рибарство и аквакултури (ЕФМДРА), оценка, изпълнение и мониторинг на проекти към стратегиите за ВОМР.  Подходът ВОМР/ЛИДЕР при предоставяне на подкрепа от ЕЗФРСР се прилага:  1. на териториален принцип на подрегионално ниво – ниво община, част от община или група от съседни общини, с обхват на населението между 10 000 и 150 000 жители.  2. на територията на цялата страна, с изключение на градовете с население над 30 000 жители, в техните строителни граници, съгласно приложение № 1.  3. всяка МИГ включва в състава си най-малко една община от селските райони съгласно приложение № 2.  4. за населените места, на чиито територии се прилага подходът ВОМР/ЛИДЕР и които са подпомагани от „Програма за развитие на регионите“ 2021 – 2027 г. се прилага демаркация на инвестициите.  Подходът ВОМР при предоставяне на подкрепа от ЕФМДРА се прилага:  1. на териториален принцип на местни инициативни рибарски групи (МИРГ) за развитието на общностите, занимаващи се с рибарство и производство на аквакултури в крайбрежните и вътрешните райони на страната и по поречието на р. Дунав.  2. в рибарски територии - конкретни райони за рибарство и аквакултури с морски, речен или езерен бряг, включително изкуствени водоеми или речни басейни, както и прилежащите към тях сухоземни територии, обхващащи значителен брой лица, заети в рибарството или аквакултурите.  3. всяка МИРГ включва в състава си най-малко две съседни общини с обща граница.  За една и съща по обхват територия се одобрява една стратегия за ВОМР.  Създаване и одобрение на МИГ и МИРГ и одобрение на повече от една стратегия за ВОМР на една територия се допуска, когато:  1. стратегията за ВОМР на МИРГ се финансира само от Европейския фонд за морско дело, рибарство и аквакултури  2. не се допуска финансиране на едни и същи дейности.  Финансова помощ за текущи разходи, свързани с управлението, мониторинга и оценката на стратегията и популяризирането на стратегии за ВОМР, се предоставя от ЕЗФРСР и ЕФМДРА и е в размер до 25 на сто от сумата на общия публичен принос за стратегията, предоставен от ЕЗФРСР или ЕФМДРА.  Максималният размер на общия публичен принос във финансовия план на една стратегия за ВОМР от Стратегическия план за развитие на земеделието и селските райони е в размер до левовата равностойност на:  1. 2 300 000 евро, когато МИГ обхваща територия с население до 15 000 жители включително;  2. 3 000 000 евро, когато МИГ обхваща територия с население над 15 001 жители.  Програмата за морско дело, рибарство и аквакултури 2021-2027 е в размер до левовата равностойност на:  1. 1 500 000 евро когато МИРГ включва в състава си само две общини;  2. 2 000 000 евро когато МИРГ включвав състава си три или повече общини.  Максималният размер на допустимите разходи за един проект към стратегия за ВОМР, който може да бъде предоставен на бенефициент с финансиране от ЕЗФРСР, е до левовата равностойност на 200 000 евро за стратегии, финансирани от ЕЗФРСР и до левовата равностойност на 300 000 евро за стратегии, финансирани от ЕФМДРА.  За постигане на целите чрез изпълнение на стратегиите за ВОМР Програма „Развитие на човешките ресурси“ за периода 2021 – 2027 г., Програма „Околна среда“ за периода 2021 – 2027 г., Програма „Конкурентоспособност и иновации в предприятията“ за периода 2021 – 2027 г. и Програма „Образование“ за периода 2021 – 2027 г. предоставят допълващо финансиране под формата на безвъзмездна финансова помощ.  Предоставянето на безвъзмездната финансова помощ от програмите за допълващо финансиране за изпълнение на одобрените стратегии за ВОМР се извършва чрез процедури за подбор на проектни предложения при условията и по реда на Закона за управление на средствата от Европейските фондове при споделено управление (ЗУСЕФСУ) и на Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. (ДВ, бр. 16 от 2023 г.).  За осигуряване на координацията на прилагането на подхода ВОМР със заповед на министъра на земеделието и храните или оправомощено от него лице се създава Комитет за координация на подхода ВОМР.  Подборът на стратегии за ВОМР по ЕЗФРСР се извършва от комитет, назначен със заповед на ръководителя на УО на СПРЗСР.  Подборът на стратегии за ВОМР по ЕФМДРА се извършва от оценителна комисия, назначена със заповед на ръководителя на УО на ПМДРА.  За изпълнение на одобрените стратегии между УО на СПРЗСР/УО на ПМДРА и МИГ/МИРГ се сключва споразумение за изпълнение на стратегия за ВОМР по образец, изготвен от УО на СПРЗСР/УО на ПМДРА.  Местната инициативна група/МИРГ провежда недискриминационни и прозрачни процедури за подбор на проекти към стратегията за ВОМР, като съгласно чл. 26, ал. 1 от ЗУСЕФСУ разработва насоки, определящи условията за кандидатстане и условията за изпълнение на одобрените проекти и ред за оценка на проектни предложения.  Подаването на проектни предложения, както и процесът по оценка от МИГ/МИРГ се извършва в ИСУН.  Управляващият орган на СПРЗСР/УО на ПМДРА, ДФЗ, МИГ/МИРГ и бенефициентите въвеждат, събират и систематизират коректна и достоверна информация в ИСУН относно подбора и изпълнението на стратегии за ВОМР и дейностите по изпълнението, управлението, наблюдението, оценката и контрола на проектите съобразно своите отговорности.  Управляващият орган на СПРЗСР/УО на ПМДРА предоставя информацията за подхода ВОМР, както и връзка към интернет страниците на МИГ за публикуване в Единния информационен портал.  **Положителни (икономически/социални/екологични) въздействия:**  Местното развитие е дългосрочен процес, който обикновено продължава в рамките на няколкото периода на финансиране, като се препоръчва също толкова дългосрочен финансов ангажимент от страна на държавата и програмите, свързани с изграждането на капацитета на местните общности.  Постановлението е необходимо за изпълнение на подхода Водено от общностите местно развитие, адекватно ползване и управление на средствата от ЕЗФРСР и ЕФМДРА, заделени за подхода.  Очаква се изпълнение на обществено значими за населението в селските и рибарските райони дейности. Поддържане на изградения административен капацитет на местните административни групи в периода от 2007 г. до момента.  Чрез прилагането на подхода ВОМР през програмния период 2023 – 2027 г. ще се постигне устойчиво развитие на териториите, на които се изпълнява, като се запазят и надградят постигнатите до момента резултати. Инвестициите по подхода ще доведат до многосекторно развитие на териториите на местните общности чрез подкрепа за развитие на местния бизнес (увеличаване на икономическия растеж, заетостта и доходите), развитие и подобряване на състоянието на социалата сфера (социални услуги, социално приобщаване и др.), образованието, подобряване на условията за живот и състоянието на околната среда.  Изпълнението на подхода ВОМР ще превърне териториите на местните общности в по-привлекателно място за инвестиции и живот, ще подобри конкурентоспособността на местните икономики и ще намали темповете на тяхното обезлюдяване, както и диспропорциите в териториалното разпределение на населението в страната.  При прилагането на подхода ВОМР ще се използва потенциалът на местните общности (културно – исторически, природен, социално – икономически, демографски и др.) за тяхното развитие.  В допълнение, прилагането на подхода ВОМР, финансиран от ЕФМДРА е предпоставка за увеличаване на екологичната, социалната и икономическата устойчивост на териториите, зависими от риболова и аквакултурите, гарантиране на оптимална добавена стойност и осигуряване на подкрепа на местните икономики. Чрез прилагане на стратегиите за ВОМР се очаква запазване и развитие на икономическите, човешките, социалните и културните ценности (вкл. природно и подводно наследство), опазване на околната среда и оползотворяване на възможностите на местните общности, диверсификация, добавяне на стойност и насърчаване на иновациите на всички етапи от веригата за доставка на продукти от риболов и аквакултури и др.  Подходът ВОМР, финансиран от ЕФМДРА цели решаване на проблеми, свързани с ниските приходи и бедност в районите, свързани с рибарството и производството на аквакултури. Чрез подхода по оптимален начин се намират най-подходящи решения за специфични проблеми от територията. В този контекст, ВОМР има за цел да насърчи нови инвестиции в местните рибарски общности, като добави стойност към местния улов, диверсифициране извън сектора на рибарството и аквакултурите и насърчаване на социалното благосъстояние и културно наследство. Освен решаване на социални въпроси е необходимо да се насочи вниманието към решаване на проблеми свързани с околната среда, запазване на биоразнообразието и въвеждане на иновации на териториите.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Няма идентифицирани отрицателни въздействия  *(върху всяка заинтересована страна/група заинтересовани страни)*  **Специфични въздействия:**  Прилагането на подхода ВОМР има специфично въздействие на териториите на неговото прилагане – местните общности, включени в местни инициативни групи и местните инициативни рибарски групи. В съответствие с основния принцип на подхода - „отдолу – нагоре“, специфичното въздействие на всяка територия се основава на нейните специфики и характеристики при използване на силните ѝ страни и възможностите ѝ за развитие.  **Въздействия върху малките и средните предприятия:**  Конкретните въздействия са индивидуални за всеки район и не могат да бъдат определени предварително и централизирано.  **Административна тежест:**  Идентифицира се потенциална административна тежест, свързана на следващ етап със подбора и оценката на стратегиите и сключване на споразуменията с местните инициативни групи.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант**  **„Без действие“** | **Вариант 2** | | ***Ефективност*** | Цел 1 | ниска | висока | | Цел 2 | ниска | висока | | ***Ефикасност*** | Цел 1 | ниска | висока | | Цел 2 | ниска | висока | | ***Съгласуваност*** | Цел 1 | ниска | висока | | Цел 2 | ниска | висока |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | |
| **6. Избор на препоръчителен вариант:**  Вариант 2 – Приемане на проекта на Постановление за определяне на правила за прилагане на подхода „Водено от общностите местно развитие“ за периода 2021 – 2027 г. | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Приемането на постановлението няма да окаже ефект върху административната тежест на бенефициентите. Идентифицира се потенциална административна тежест, свързана на следващ етап със подбора и оценката на стратегиите и сключване на споразуменията с местните инициативни групи.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 г., установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.* | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      *Изборът следва да е съотносим с посочените специфични въздействия на препоръчителния вариант.* | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани потенциални рискове | |
| **7. Консултации:**    Проектът на постановление ще бъде публикуван на интернет страницата на Министерството на земеделието и храните и на Портала за обществени консултации за срок от 30 дни.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  Няма | |
| **11. Информационни източници:**  Регламент (ЕС) 2021/1060 на Европейския парламент и на съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (OB L 231, 30.6.2021 г.)  Регламент (ЕС) № 2021/1139 на Европейския парламент и на Съвета относно Европейския фонд за морско дело, рибарство и аквакултури и за изменение на Регламент (ЕС) 2017/1004 (OB L 247, 13.7.2021 г.)  Регламент (ЕС, ЕВРАТОМ) № 2018/1046 на Европейския парламент и на Съвета за финансовите правила, приложими за общия бюджет на Съюза, за изменение на регламенти (ЕС) 1296/2013, (ЕС) 1301/2013, (ЕС) № 1303/2013, (ЕС) № 1304/2013, (ЕС) № 13092013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (OB L 193, 30.7.2018 г.)  Единен наръчник на бенефициента за прилагане на правилата за видимост, прозрачност и комуникация 2021-2027 г.  Националната комуникационна стратегия 2021-2027 г.  Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 – 2020 г. (обн., ДВ, бр.52 от 2016 г.) | |
| **12. Име, длъжност, дата и подпис на директорите на дирекциите, отговорни за извършването на частичната предварителна оценка на въздействието:**  **Елена Иванова – директор на дирекция „Развитие на селските райони“;**  **Стоян Котов – директор на дирекция „Морско дело и рибарство“.**  **Дата: 13.09.2024 г.** | |